KYK WEER: Francois Smith gesels oor sy verslag van drome en visioene | Netwerk24
KYK WEER: Francois Smith gesels oor sy verslag van drome en visioene
11 Augustus 2021 11:19
Skakel in vir Tafelberg en Netwerk24 se aanlyn gesprek met Francois Smith oor sy splinternuwe roman, Die getuienis – die naaswenner in die Groot Afrikaanse Romanwedstryd 2021.
Kerneels Breytenbach gesels met hom.
Die getuienis is 'n egpaar se verslag van 'n reis. Dit is die verslag van drome en visioene, van wonderwerke en vloeke, van bloedverwantskappe en sluimerende woede.
"Hulle albei het dit tog vertel. Dit is wat sy onthou toe sy tussen 'n klomp papiere die uitdruk van 'n ou e-pos van haar kry. Wat sou van sy deel geword het? Hier het sy opgeskryf wat gebeur het. Hoe Vader hulle Ventershoop toe laat gaan het en toe alles, alles voorsien het, selfs die kar, die petrol, alles. Maar hulle het ooreengekom dat hy ook – in sy woorde – van die wonder sou getuig het, van Vader se goedheid, van die voorsienigheid. Wat het daarvan geword? Sy lees die begin van haar e-pos. Net die begin. Die res, weet sy, is en bly in Vader se liefdevolle en genadige hande."
Die skrywer Francois Smith. Foto: Mlungisi Louw
Kerneels Breytenbach sal die gesprek lei. Foto: Brenda Veldtman
Francois Smith doseer Afrikaanse letterkunde en kreatiewe skryfkuns aan die Universiteit van die Vrystaat. Sy debuutroman, Kamphoer (2014), is met die ATKV-Prosaprys en die Sala vir beste debuutwerk bekroon en sy verteling David Kramer: 'n Biografie is ook met 'n Sala-letterkundeprys bekroon.